作者：贺铸
词牌/韵律：小梅花・梅花引

paragraphs: 思前别。
记时节。
美人颜色如花发。
美人归。
天一涯。
娟娟姮娥，三五满还亏。
翠眉蝉鬓生离诀。
遥望青楼心欲绝。
梦中寻。
卧巫云。
觉来珠泪，滴向湘水深。
愁无已。
奏绿绮。
历历高山与流水。
妙通神。
觉知音。
不知暮雨朝云、何山岑。
相思无计堪可比。
珠箔雕阑集千里。
漏将分。
月窗明。
一夜梅花忽开、疑是君。